sagorsarker/bangla-wikipedia huggingface dataset:
নিকিতা দত্ত

নিকিতা দত্ত (জন্ম: ১৩ই নভেম্বর ১৯৯১) হলেন একজন ভারতীয় অভিনেত্রী। তিনি ফেমিনা মিস ইন্ডিয়া ২০১২-এর অন্যতম চূড়ান্ত প্রতিযোগী ছিলেন। তিনি ২০১৪ সালে মুক্তিপ্রাপ্ত "লেকর হম দিওয়ানা দিল" নামক চলচ্চিত্রে অভিনয়ের মধ্য দিয়ে বলিউডে পদার্পণ করেন, যেখানে তিনি পার্শ্ব চরিত্রে অভিনয় করেছিলেন। তিনি "ড্রিম গার্ল" টেলিভিশন ধারাবাহিকে অভিনয়ের মধ্য দিয়ে টেলিভিশন জগতে পদার্পণ করেছিলেন। অতঃপর তিনি "এক দুজে কে বাস্তে" নামক ধারাবাহিকে সুমন তিওয়ারী এবং "হাসিল"এ আঁচল শ্রীবাস্তব চরিত্রে অভিনয়ের জন্য অধিক পরিচিতি লাভ করেছেন। সম্প্রতি, তিনি কবির সিং চলচ্চিত্রে জিয়া শর্মা চরিত্রে অভিনয় করেছেন।
নিকিতা দত্ত ১৯৯১ সালের ১৩ই নভেম্বর তারিখে নতুন দিল্লির অনিল কুমার দত্ত এবং অলকা দত্তের ঘরে জন্মগ্রহণ করেছিলেন। অঙ্কিতা দত্ত নামে তাঁর এক বোন রয়েছে। তাঁর বাবা ভারতীয় নৌবাহিনীর একজন নৌ অফিসার হওয়ায় নিকিতা তাঁর জীবনের বেশিরভাগ সময় বিশাখাপত্তনম, মুম্বই ও কোচিতে কাটিয়েছেন। তিনি মুম্বই থেকে তাঁর স্কুল জীবনের পড়াশোনা সম্পন্ন করেছেন। তিনি মুম্বইয়ের সেন্ট জাভিয়ার্স কলেজ থেকে অর্থনীতি বিষয়ে স্নাতক সম্পন্ন করেছেন।
২০১২ সালে, নিকিতা ফেমিনা মিস ইন্ডিয়াতে অংশ নিয়েছিলেন এবং উক্ত প্রতিযোগিতার চূড়ান্ত প্রতিযোগীদের মধ্যে একজন ছিলেন। পরবর্তীতে ২০১৪ সালে,তিনি রোমান্টিক কমেডি চলচ্চিত্র "লেকর হম দিওয়ানা দিল"এ একটি সংক্ষিপ্ত চরিত্রে অভিনয়ের মধ্য দিয়ে বলিউডে পা রাখেন। উক্ত চলচ্চিত্রটি সাইফ আলি খানের সাথে প্রযোজনায় নির্মিত হয়েছিল, তবে চলচ্চিত্রটি বক্স অফিসে ভাল আয় করতে ব্যর্থ হয়েছিল।
২০১৫ সালে, নিকিতা লাইফ ওকের ধারাবাহিক "ড্রিম গার্ল - এক লড়কি দিওয়ানী সি"-এ অভিনয়ের মধ্য দিয়ে টেলিভিশন জগতে পা রাখেন। তিনি উক্ত ধারাবাহিকে শ্রদ্ধা আর্য ও মহসিন খানের সাথে অভিনয় করেছিলেন। উক্ত ধারাবাহিকে তিনি লক্ষ্মী মাথুর চরিত্রে অভিনয় করেছেন, যিনি খানের চরিত্রের প্রেমে পড়ে গিয়েছিলেন। ২০১৫ সালের নভেম্বর মাসে তিনি এই ধারাবাহিকটি ছেড়ে দিয়েছিলেন।
২০১৬ সালে, নিকিতা নমিক পলের বিপরীতে সনি এন্টারটেইনমেন্ট টেলিভিশনে প্রচারিত টেলিভিশন ধারাবাহিক "এক দুজে কে বাস্তে"তে অভিনয় করেছিলেন। নমিক পলের সাথে তাঁর রসায়ন এবং সুমন তিওয়ারীর চরিত্রে অভিনয় করা (এমন একটি মেয়ে যে রান্না পছন্দ করে এবং নিজের রেস্তোঁরা চালায়) সমালোচকদের দ্বারা প্রশংসিত হয়েছিল। তিনি নমিক পলের সাথে "১ নম্বর জুটি" বিভাগে লায়ন্স গোল্ড পুরস্কার লাভ করেছিলেন। তবে, কম টিআরপি রেটিংয়ের কারণে অনুষ্ঠানটি একই বছরের অক্টোবর মাসে শেষ হয়েছিল।
নিকিতা দত্তের পরবর্তী টেলিভিশন অনুষ্ঠানটিও সনি এন্টারটেইনমেন্ট টেলিভিশনের ছিল। "হাসিল" নামক রোমান্টিক থ্রিলার ধারাবাহিকটি ২০১৭ সালের অক্টোবর মাসে হতে ২০১৮ সালের ফেব্রুয়ারি মাস পর্যন্ত (মাত্র ৪ মাস) চলে ছিল। জায়েদ খান ও বৎসল শেঠের বিপরীতে অভিনেত্রী আঁচল শ্রীবাস্তবের চরিত্রে অভিনয়ের জন্য তিনি প্রশংসা পেয়েছিলেন। উক্ত ধারাবাহিকে তিনি একজন আইনজীবী আঁচল শ্রীবাস্তবের চরিত্রে অভিনয় করেছিলেন, যে একটি ধনী পরিবার, রায়চাঁদদের বিরুদ্ধে সাহস করে দাঁড়িয়েছিল, এবং পরিবারের দুই ভাইয়ের (খান ও শেঠ দ্বারা অভিনীত চরিত্র) সাথে প্রেমের ত্রিভুজে জড়িয়েছিল। তাঁর অভিনয়ের জন্য নিকিতা "সেরা অভিনেত্রী" বিভাগে লায়ন্স গোল্ড পুরস্কার লাভ করেছিলেন। অনুষ্ঠানের প্রচার বন্ধ হওয়ার পরে, তিনি অ্যান্ডটিভিতে পর্বভিত্তিক আতঙ্কমূলক ধারাবাহিক "লাল ইশক" এর একটি পর্বে অভিনয় করেছিলেন, কিন্তু পরবর্তীতে তিনি অনুষ্ঠানটি ছেড়ে দেন।
নাথেরপেটুয়া রেলওয়ে স্টেশন

নাথের পেটুয়া রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার মনোহরগঞ্জ উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে নাথের পেটুয়া রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
নাথের পেটুয়া রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
অভিরামী

অভিরামী ( ) (জন্ম নাম: দিব্যা গোপীকুমার) হলেন একজন ভারতীয় অভিনেত্রী এবং টেলিভিশন উপস্থাপক। তিনি মালয়ালম, তামিল, তেলুগু এবং কন্নড় চলচ্চিত্রে অভিনয় করেছেন। তাঁর কর্মজীবন শুরু হয়েছিল ১৯৯৫ সালে, কিন্তু ২০০৪ সালে তিনি তাঁর পড়াশোনার জন্য যুক্তরাষ্ট্রে চলে যান বলে তাঁর কর্মজীবনে ছেদ পড়ে। অতঃপর ২০১৩ সালে তিনি পুনরায় টেলিভিশন জগতে ফিরে আসেন।
অভিরামী "দিব্যা" নামে ভারতের কেরালায় গোপীকুমার এবং পুস্পার ঘরে জন্মগ্রহণ করেছিলেন। তিনি কেরালাতেই তাঁর শৈশব অতিবাহিত করেছিলেন; কারণ তাঁর বাবা-মা উভয়েই তিরুবনন্তপুরমে ব্যাংকের কর্মকর্তা ছিলেন। তিনি খ্রিস্ট নগর ইংলিশ হাই স্কুল এবং তিরুবনন্তপুরমের ভারতীয় বিদ্যা ভবন থেকে তার প্রাথমিক শিক্ষা এবং মার ইভানিয়াস কলেজ থেকে প্রাক-ডিগ্রি অর্জন করেছিলেন। তিনি ওহাইওর উস্টার কলেজ থেকে মনোবিজ্ঞান এবং যোগাযোগ বিভাগে স্নাতক সম্পন্ন করেছেন।
তিনি যুক্তরাষ্ট্রে চাকরি পাওয়ার ফলে তাঁর পরিবার সেখানেই বসবাস করা শুরু করে দিয়েছিলেন। তাঁর বাবা-মা উভয়েই বর্তমানে ওহাইওতে যোগ প্রশিক্ষক হিসেবে কর্মরত রয়েছেন।
অভিরামী প্রথমবারের মতো পরিচালক আদুর গোপালকৃষ্ণণের চলচ্চিত্র "কথাপুরুশন"এ অভিনয় করেছিলেন। কলেজে পড়াশোনা করাকালীন অভিরামী এশিয়ানেট মুভিজে প্রচারিত "টপ টেন" অনুষ্ঠানে একজন টেলিভিশন উপস্থাপক হিসাবে কাজ করেছিলেন, যা অভিরামীর মতে "বেশ জনপ্রিয়" ছিল এবং এরপর তাঁকে একটি চলচ্চিত্রের প্রস্তাব দেওয়া হয়েছিল। তিনি ১০০-পর্বের মালায়ালম ধারাবাহিক "অক্ষয় পাথরম"এ () অভিনয় করেছিলেন, যেটি পরিচালনা করেছিলেন শ্রীকুমারন থাম্পি। "গুনা" চলচ্চিত্রের নায়িকার চরিত্রের নাম অনুসারে তিনি তাঁর পর্দার নাম পরিবর্তন করে অভিরামী করেছিলেন। তিনি এই বিষয়ে বলেছিলেন যে, "আমি এই চরিত্র এবং নামের প্রতি গভীরভাবে আকৃষ্ট হয়ে গিয়েছি"।
তিনি ১৯৯৯ সালে মালয়ালম চলচ্চিত্র "পাথরম"এর একটি ছোট্ট চরিত্রে এবং জুড আট্টিপেট্টি পরিচালিত "মারকারা" ধারাবাহিকে অভিনয় করেছিলেন। পরবর্তীতে তিনি তামিল চলচ্চিত্রে পা রাখার আগে "মিলেনিয়াম স্টারস", "জাঙ্গাল সান্থুশতারানু" এবং "শ্রাধ"এর মতো চলচ্চিত্রে অভিনয় করেছেন। তাঁর প্রথম তামিল চলচ্চিত্রটি অর্জুনের বিপরীতে "বনাভিল" (২০০১), যা "অতি জনপ্রিয়" ছিল এবং এরপরে "মিডল ক্লাস মাধবন" ও "সমুধীরাম"সহ বেশ কয়েকটি চলচ্চিত্রে অভিনয় করেছেন। তাঁর চলচ্চিত্র জীবনের একটি উল্লেখযোগ্য ছবি হচ্ছে "ভিরুমান্ডি", যেখানে তিনি কমল হাসানের বিপরীতে মাদুরাইয়ের একটি তামিল গ্রামের মেয়ে হিসাবে অভিনয় করেছিলেন। তামিল ও মালয়ালম ছাড়াও তিনি তেলুগু ও কন্নড় চলচ্চিত্রেও অভিনয় করেছেন এবং টলিউডের একজন উল্লেখযোগ্য অভিনেত্রী হিসেবে নিজেকে প্রতিষ্ঠিত করেছিলেন। ২০০৩ সালে, তিনি উপেন্দ্রর বিপরীতে "রক্ত কন্নিরু" চলচ্চিত্রে এবং "শ্রী রামে" শিবা রাজকুমারের বিপরীতে অভিনয় করেছিলেন। ২০০৪ সালে তিনি চলচ্চিত্র জগত থেকে অবসর নিয়ে পড়াশুনার জন্য মার্কিন যুক্তরাষ্ট্রে স্থায়ীভাবে বসবাস শুরু করেন। তিনি সেখানে একটি এমএনসির বিপণন পরিচালক হিসাবে কাজ করেছিলেন।
জন ম্যাকিলরেইদ

জন ম্যাকিলরেইদ (; জন্ম: ৭ সেপ্টেম্বর, ১৮৫৭ - মৃত্যু: ৫ জুলাই, ১৯৩৮) ভিক্টোরিয়ার কলিংউড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলিয়া রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৬ সালে সীমিত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন জ্যাক ম্যাকিলরেইদ নামে পরিচিত জন ম্যাকিলরেইদ। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৮৪-৮৫ মৌসুম থেকে ১৮৮৯-৯০ মৌসুম পর্যন্ত জন ম্যাকিলরেইদের প্রথম-শ্রেণীর খেলোয়াড়ী জীবন চলমান ছিল। নিজের স্বর্ণালী সময়ে মারমুখী ব্যাটসম্যানের ভূমিকায় অবতীর্ণ হতেন। মেলবোর্ন ক্রিকেট ক্লাবের পক্ষে জন ম্যাকিলরেইদ তার খেলোয়াড়ী জীবন শুরু করেন। ১৮৮৩-৮৪ মৌসুমে দেড় হাজারের অধিক রান সংগ্রহ করেন।
১৮৮৪-৮৫ মৌসুমে ভিক্টোরিয়ার পক্ষে খেলার জন্যে মনোনীত হন। ১৮৮৫-৮৬ মৌসুমের স্বল্পকালীন প্রথম-শ্রেণীর ঘরোয়া ক্রিকেটের আসরে অসাধারণ ক্রীড়াশৈলী উপহার দেন। ৭৮.৭৫ গড়ে ৩১৫ রান তুলেন। তন্মধ্যে, দুইটি সেঞ্চুরি করেছিলেন তিনি। কেবলমাত্র আরেকজন ব্যাটসম্যানই ঐ মৌসুমে সেঞ্চুরি করতে পেরেছিলেন। পরবর্তী সফলতম ব্যাটসম্যান ২০১ রান তুলেছিলেন।
ইংল্যান্ড সফরের অল্প কিছুদিন পূর্বে ভিক্টোরিয়ার সদস্যরূপে প্রথম খেলাতেই বাজিমাৎ করেন। নিউ সাউথ ওয়েলসের বিপক্ষে ১৩৩ রান তুলেন। এরপর অস্ট্রেলীয় একাদশের সদস্যরূপে ভিক্টোরিয়ার বিপক্ষে ১২৫ রান সংগ্রহ করেন। অস্ট্রেলিয়ায় অনুষ্ঠিত প্রথম-শ্রেণীর ক্রিকেটে ৩২ গড়ে ৯৪৭ রান তুলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন ম্যাকিলরেইদ। ১২ আগস্ট, ১৮৮৬ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ইংল্যান্ড অভিমুখে অস্ট্রেলিয়ার পঞ্চম দল হিসেবে খেলার সুযোগ পান। ১৮৮৬ সালে দলের সাথে ইংল্যান্ড গমন করেন। তবে, মাঝারিমানের সফলতা লাভ করেছিলেন তিনি। তিন টেস্টের গড়া সিরিজের সবকটি টেস্টেই সফরকারী দল পরাজয়বরণ করেছিল। ইংল্যান্ডের পিচে রক্ষণাত্মক খেলার সাথে তেমন পরিচিত না থাকায় সফলতা পাননি। সামগ্রীকভাবে এ সফরে ১৬.২৫ গড়ে মাত্র ৫২০ রান তুলতে পেরেছিলেন জন ম্যাকিলরেইদ। সফরের শেষদিকে তার খেলার উত্তরণ লক্ষ্য করা যায়। লন্ডনে সিরিজের তৃতীয় টেস্টে খেলার সুযোগ পান। তবে, মাত্র ২ ও ৭ রান তুলতে সক্ষম হয়েছিলে। ঐ টেস্টে অস্ট্রেলিয়া দল ইনিংসের ব্যবধানে পরাজিত হয়।
১৮৮৯ সাল পর্যন্ত ভিক্টোরিয়ার পক্ষে খেলা চালিয়ে যেতে থাকেন। পারিবারিক ব্যবসায় মনোনিবেশ ঘটানোয় অবসর গ্রহণ করতে বাধ্য হন।
ক্রিকেট খেলার পাশাপাশি অস্ট্রেলীয় রুলস ফুটবলেও দক্ষতা প্রদর্শন করেছেন। ১৮৮০-এর দশকে শীর্ষস্থানীয় ফুটবলার হিসেবে ভিক্টোরিয়ান ফুটবল অ্যাসোসিয়েশনে (ভিএফএ) মেলবোর্নের পক্ষে অস্ট্রেলীয় রুলস ফুটবল খেলেছেন।
জ্যাক ম্যাকিলরেইদ, জন ম্যাকিলরেইদের সন্তান ছিলেন। ম্যাকিলরেইদ ম্যাকইচার্ন শিপিং কোম্পানির সহঃপ্রতিষ্ঠাতা ছিলেন ও ১৮৭৩-৭৪ সময়কালে মেলবোর্নের মেয়রের দায়িত্ব পালন করেন। তার ভ্রাতৃস্পুত্র টমাস ম্যাকিলরেইদ বেশ কয়েকবার কুইন্সল্যান্ডের মূখ্যমন্ত্রীর দায়িত্বে ছিলেন। মেলবোর্নের স্কচ কলেজে অধ্যয়ন করেছেন জন ম্যাকিলরেইদ। ম্যাকিলরেইদ ম্যাকইচার্ন নামীয় প্রতিষ্ঠানে কাজ করেন ও পরবর্তীকালে পরিচালক হিসেবে মনোনীত হন। তিনি সীসা উৎপাদনের দেখাশোনায় নিযুক্ত ছিলেন।
ব্যক্তিগত জীবনে বিবাহিত ছিলেন। তবে, তার দেহাবসানের পূর্বেই স্ত্রী ও একমাত্র কন্যার মৃত্যু হয়। ৫ জুলাই, ১৯৩৮ তারিখে ৮০ বছর বয়সে ভিক্টোরিয়ার ক্যাম্বারওয়েল এলাকায় জন ম্যাকিলরেইদের দেহাবসান ঘটে।
বিপুলাসার রেলওয়ে স্টেশন

বিপুলাসার রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার মনোহরগঞ্জ উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে বিপুরাসার রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
বিপুলাসার রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
ঝিনাইদহ জেলার ইউনিয়ন পরিষদসমূহ

ঝিনাইদহ জেলার ইউনিয়ন পরিষদসমূহ হচ্ছে বাংলাদেশের দক্ষিণ-পশ্চিমাঞ্চলের বৃহত্তর খুলনা বিভাগের ঝিনাইদহ জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৬টি উপজেলা, ৬৭ টি ইউনিয়ন, ৯৪৫ টি মৌজা, ১১৪৪ টি গ্রাম, ৬টি পৌরসভা, ৫৪ টি ওয়ার্ড এবং ১৩৬ টি মহল্লা নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
নৈরঞ্জনা ঘোষ

নৈরঞ্জনা ঘোষ হলেন একজন ভারতীয় সাংবাদিক এবং টেলিভিশন উপস্থাপক। ২০০৪ সালে কর্মজীবন শুরু করার পর থেকে এপর্যন্ত তিনি স্টার আনন্দ (বর্তমানে এবিপি আনন্দ), কলকাতা টিভি এবং নিউজ টাইমের সাথে কাজ করেছেন। প্রাইম টাইম সংবাদ উপস্থাপক হিসাবে তিনি বিভিন্ন সংবাদ কাহিনী নিয়ে বিভিন্ন আলোচনার আয়োজন করেছেন এবং বিতর্কসভা উপস্থাপন করেছেন। তিনি ভারতীয় উপমহাদেশের বিভিন্ন রাজনৈতিক, অর্থনৈতিক এবং সামাজিক ঘটনার বিস্তৃত প্রতিবেদন উপস্থিত করেছেন। ২০০৭ সালে তিনি ভারতের কলকাতার টেলি সিনে পুরস্কারে "সেরা সংবাদ উপস্থাপক" নির্বাচিত হয়েছিলেন।
নৈরঞ্জনা ঘোষ ১৩ই ফেব্রুয়ারি তারিখে ভারতের পশ্চিমবঙ্গের কলকাতায় জন্মগ্রহণ করেছেন। তিনি তাঁর জন্মস্থান কলকাতাতেই তাঁর শৈশব অতিবাহিত করেছেন।
নৈরঞ্জনা কলকাতার লোরেটো স্কুল এবং কলকাতার মডার্ন হাই স্কুল ফর গার্লস হতে তাঁর স্কুল জীবনের শিক্ষা সম্পন্ন করেছেন। তিনি কলকাতার সেন্ট জেভিয়ার'স কলেজ থেকে ইংরেজি সাহিত্য বিষয়ে ডিগ্রি নিয়ে স্নাতক সম্পন্ন করেছেন। তিনি কলকাতা বিশ্ববিদ্যালয় থেকে সাংবাদিকতা ও গণ যোগাযোগ বিভাগে স্নাতকোত্তর এবং যাদবপুর বিশ্ববিদ্যালয় থেকে গণযোগাযোগ বিভাগে স্নাতকোত্তর ডিপ্লোমা সম্পন্ন করেছেন।
নৈরঞ্জনা ২০০৪ সালের ডিসেম্বর মাসে স্টার আনন্দে (বর্তমানে এবিপি আনন্দ) একজন সাংবাদিক ও সংবাদ উপস্থাপক হিসাবে তাঁর কর্মজীবন শুরু করেছিলেন। তিনি ২০০৫ সালের জুন মাসে চ্যানেলটি উদ্বোধন করার সময় থেকেই চ্যানেলটির সাথে সংযুক্ত ছিলেন। পরবর্তীতে তিনি কলকাতা টিভিতে বরিষ্ঠ সংবাদ উপস্থাপক এবং সাংবাদিক হিসাবে যোগদান করেছিলেন। এখানেও, তিনিই চ্যানেলটির প্রতিষ্ঠার সময় থেকে ছিলেন। এখানেও তিনি বিভিন্ন সংবাদের প্রতিবেদন করার পাশাপাশি বিতর্ক এবং আলোচনামূলক অনুষ্ঠানের উপস্থাপনা করেছেন। তাঁর জনপ্রিয় অনুষ্ঠানগুলোর মধ্যে "জিরো আওয়ার", "স্টেডিয়াম", "কলকাতা লাইভ", "আটটার খবর" অন্যতম ছিল। চ্যানেলটি চালু হবার সময় প্রচারণার মুখ হওয়া ছাড়াও তিনি উদ্বোধনী অনুষ্ঠানের উপস্থাপনার দায়িত্ব পালন এবং চ্যানেলের সংবাদ নীতিমালা তৈরি করেছেন। নিউজ টাইম নৈরঞ্জনার কাছ থেকে অনেক সৃজনশীল ধারণা গ্রহণ করেছিল।
নৈরঞ্জনা ২০০৭ সালে ভারতের কলকাতা টেলি সিনে পুরস্কারে "সেরা সংবাদ উপস্থাপক" বিভাগে পুরস্কার লাভ করেন। ২০০৭ সালে, কলকাতা টিভি তাঁকে "বাংলার মুখ" উপাধি দিয়ে ভূষিত করেছিল। ২০০৮ সালে তিনি দিয়েগো আরমান্দো মারাদোনার কলকাতা সফরের একচেটিয়া প্রতিবেদন করার দায়িত্ব পেয়েছিলেন। নৈরঞ্জনা নিউজ টাইমের জন্য প্রাক্তন ভারতীয় টেস্ট অধিনায়ক সৌরভ গাঙ্গুলীর সাথে যৌথভাবে ২০১১ ক্রিকেট বিশ্বকাপের বিশ্লেষণাত্মক অনুষ্ঠানের আয়োজন করেছিলেন। নৈরঞ্জনা ২৪ ঘণ্টা চলমান ৩টি আলাদা নিউজ চ্যানেলের প্রতিষ্ঠাকালীন সদস্য হয়ে একটি বিরল কীর্তি অর্জন করেছেন।
সোনাইমুড়ি রেলওয়ে স্টেশন

সোনাইমুড়ি রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে সোনাইমুড়ি রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
সোনাইমুড়ি রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
শ্বেতা গুলাটি

শ্বেতা গুলাটি হলেন একজন ভারতীয় টেলিভিশন অভিনেত্রী, যিনি "রিমিক্স" নামক টেলিভিশন ধারাবাহিকে টিয়া আহুজা এবং স্টার ওয়ানে সম্প্রচারিত জনপ্রিয় টেলিভিশন ধারাবাহিক "দিল মিল গয়ে"-তে ডক্টর নিকিতা মালহোত্রার চরিত্রে অভিনয় করার জন্য অধিক পরিচিত অর্জন করেছেন।
তাঁর প্রথম বিজ্ঞাপনটি পরিচালনা করেছিলেন প্রহ্লাদ কাক্কর। পরবর্তীতে তিনি বেশ কয়েকটি বাণিজ্যিক বিজ্ঞাপনে একজন মডেল হিসেবে উপস্থিত হয়েছেন। তিনি স্টার ওয়ানে সম্প্রচারিত টেলিভিশন ধারাবাহিক "শগুন" এ জুহি চরিত্রে অভিনয় করার মাধ্যমে টেলিভিশন জগতে পদার্পণ করেন।
একজন টেলিভিশন অভিনেত্রী হিসেবে শ্বেতা বিভিন্ন ধরনের বিপরীত চরিত্রে অভিনয় করেছেন; "কিঁউ হোতা হ্যায় পেয়ার" এ এমন একটি মেয়ের চরিত্রে অভিনয় করেছেন, যে তার বাবা-মাকে একটি দুর্ঘটনায় হারিয়েছে, অতঃপর তার আত্মীয়রা তার সাথে খারাপ আচরণ করে। অন্যদিকে, "রিমিক্স" এ টিয়া আহুজা নামে সোনার হৃদয় সমৃদ্ধ সুরুচিসম্মত একটি ধনী মেয়ের চরিত্রে অভিনয় করেছেন। এছাড়াও তিনি "অম্বর ধারা"তে একটি নেতিবাচক চরিত্রে অভিনয় করেছেন। ২০০৮ সালে, তিনি "দিল মিল গয়ে"তে মেডিকেলের ইন্টার্ন এক ডাক্তার নিকিতা মালহোত্রা চরিত্রে অভিনয় করেছেন।
"শগুন"এ অভিনয় করার পরে তিনি "কিঁউ হোতা হ্যায় পেয়ার" নামক একটি কিশোর-কিশোরীদের টেলিভিশন ধারাবাহিকে এক টমবয় তারার চরিত্রে অভিনয় করেছেন। তিনি স্টার প্লাসে সম্প্রচারিত "পরদে কে পিছে" নামক অনুষ্ঠানে উপস্থাপনার দায়িত্ব পালন করেছেন; এই অনুষ্ঠানে তিনি তাঁর অভিনয় পেশায় প্রথমবারের মতো উপস্থাপনা করেছেন। এই অনুষ্ঠানে তিনি টেলিভিশন তারকাদের টেলিভিশন জগতের অভিজ্ঞতা জানার পাশাপাশি তাঁদের ব্যক্তিগত জীবন সম্পর্কেও জিজ্ঞাসাবাদ করতেন। অতঃপর তিনি জি টিভিতে প্রচারিত রোজ অডিও ভিজ্যুয়ালসের "লিপস্টিক" নামক টেলিভিশন ধারাবাহিকে তারা চরিত্রে অভিনয় করেছেন। পরবর্তীতে ২০০৪ সালের ১লা নভেম্বর হতে স্টার ওয়ানে প্রচার হওয়া জনপ্রিয় টেলিভিশন ধারাবাহিক "রিমিক্স"এ মূল চরিত্রে অভিনয় করেছেন, উক্ত ধারাবাহিকে তাঁর চরিত্রের নাম ছিল টিয়া আহুজা। এটি সদ্য চালু হওয়া চ্যানেলে (স্টার ওয়ান) প্রথম অনুষ্ঠানগুলোর মধ্যে অন্যতম ছিল। তিনি উক্ত চ্যানেলের প্রচারিত ধারাবাহিকের প্রথম অভিনেত্রী হয়েছিলেন। তাঁকে টিয়া আহুজার চরিত্রে অভিনেত্রী করার জন্য নির্ধারণ করার পূর্বে অন্য আরেকটি ধারাবাহিকের অন্বেশার চরিত্রে অভিনয় করার প্রস্তাব দেওয়া হয়েছিল। টিয়ার ব্যক্তিত্বের সাথে মিল রেখে স্বর বদলানোর জন্য তিনি ভয়েস প্রক্ষেপনের প্রশিক্ষণ গ্রহণ করেছিলেন। "রিমিক্স" এ ১৬ বছর বয়সী কিশোরীর চরিত্রে অভিনয় করার মাধ্যমে তিনি সমালোচকদের কাছ থেকে ইতিবাচক সমালোচনা পেয়েছেন। এই অনুষ্ঠানে অভিনেতা করণ ওয়াহি রণবীর সিসোদিয়ার চরিত্রে অভিনয় করেছিলেন, তাঁর কাজও বেশ প্রশংসিত হয়েছিল।
বজরা রেলওয়ে স্টেশন

বজরা রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার সোনাইমুড়ি উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে বজরা রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
বজরা রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
জয়া মেহতা

জয়া বল্লভদাস মেহতা ভারতের গুজরাতের একজন গুজরাতি কবি, সমালোচক এবং অনুবাদক। তিনি শিক্ষিত এবং পরবর্তীতে এসএনডিটি মহিলা বিশ্ববিদ্যালয়ে কাজ করেছিলেন। অনুবাদের জন্য তিনি দিল্লি সাহিত্য একাডেমি পুরস্কার পেয়েছেন।
জয়া মেহতা ১৯৩২ সালের ১৬ ই আগস্ট ভাওয়ানগরের কলিয়াক গ্রামে (বর্তমানে ভাওয়ানগর জেলা, গুজরাত, ভারতের) জন্মগ্রহণ করেছিলেন। তিনি পি টি সি শেষ করে স্কুল শিক্ষক হিসাবে কাজ শুরু করেন। তিনি পড়াশোনা চালিয়ে যান এবং মুম্বাইয়ের এসএনডিটি মহিলা বিশ্ববিদ্যালয় থেকে ১৯৫৪ সালে বি.এ এবং ১৯৬৩ সালে এম এ পাস করেন। পরে তিনি পিএচডি করেন। তিনি এসএনডিটি মহিলা বিশ্ববিদ্যালয়ে গুজরাতি বিভাগের অধ্যাপক হিসাবে দায়িত্ব পালন করেন এবং সেখান থেকেই অবসর নেন। তিনি সুধা (সৌরাষ্ট্র ট্রাস্টের সাপ্তাহিক) এবং বিবেকান এর সহ-সম্পাদক ছিলেন। তিনি প্রবাসী, মুম্বাই সমাচার এবং সমকালীন দৈনিকগুলিতে কলাম লিখতেন।
জয়া মেহতা মুক্তাক্ষর ছন্দে যুক্তিবাদী কবিতা লেখেন। তাঁর কবিতা ইমোশনাল না হয়ে যুক্তিসঙ্গত এবং সামাজিক সচেতনতামূলক। "Venetian Blind" (১৯৭৮), "Ek Divas" (১৯৮২), "Akashma Tarao Choop Chhe" (১৯৮৬), "Hospital Peoms" (১৯৮৭) তার কাব্য। Renu এবং Ek Aa Khare Pandadu (১৯৮৯) তার উপন্যাস। তাঁর গবেষণামূলক রচনার মধ্যে Gujarati Kavita Ane Natakma Hasyavinod, Gujaratna Prashsti Kavyo (1965) উল্লেখযোগ্য। তিনি আর্নেস্ট হেমিংওয়ের দ্য ওল্ড ম্যান এন্ড দি সি গুজরাতি ভাষায় অনুবাদ করেন।
অনুবাদগুলোর জন্য তিনি দিল্লি সাহিত্য একাডেমি পুরস্কার লাভ করেন।
জ্যাক প্লিমসল

জন ব্রুস প্লিমসল (; জন্ম: ২৭ অক্টোবর, ১৯১৭ - মৃত্যু: ১১ নভেম্বর, ১৯৯৯) কেপ প্রদেশের কাক বে এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও প্রশাসক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন জ্যাক প্লিমসল।
শিক্ষা জীবনের শুরুরদিকে কেপ টাউনের সেন্ট জর্জেস গ্রামার স্কুলে অধ্যয়ন করেছেন। ১৯৩৫ সালে ম্যাট্রিকুলেশন ডিগ্রী লাভ করেন। ১৯৩৯-৪০ মৌসুম থেকে ১৯৪৯-৫০ মৌসুম পর্যন্ত জ্যাক প্লিমসলের প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধের কারণে প্রথম-শ্রেণীর ক্রিকেটে তার খেলোয়াড়ী জীবন বিঘ্নিত হয়। সব মিলিয়ে ৩৯ খেলায় অংশ নিয়ে ২৩.১০ গড়ে ১৫৫ উইকেট পেয়েছেন।
বামহাতি উদ্বোধনী বোলার ছিলেন জ্যাক প্লিমসল। ১৯৩৯-৪৯ মৌসুম থেকে ১৯৪৭-৪৮ মৌসুম পর্যন্ত ওয়েস্টার্ন প্রভিন্সের পক্ষে খেলেন। এরপর ১৯৪৮-৪৯ মৌসুম থেকে ১৯৪৯-৫০ মৌসুম পর্যন্ত নাটাল দলের প্রতিনিধিত্ব করেন। ১৯৪৬-৪৭ মৌসুমে গ্রিকুয়াল্যান্ড ওয়েস্ট দলের বিপক্ষে সেরা বোলিং পরিসংখ্যান গড়েন। পুরো ইনিংসে একাধারে বোলিং করে ৭/৩৫ লাভ করেন। এরফলে প্রতিপক্ষের ইনিংস ৬৪ রানে গুটিয়ে যায়। কিম্বার্লীতে অনুষ্ঠিত ঐ খেলায় ৮৮ রান খরচায় ১০ উইকেট লাভ করেছিলেন। এরফলে কারি কাপের শিরোপা জয় করে তার দল। ১১.৩৫ গড়ে ৩৮৬ রান সংগ্রহ করেছেন তিনি। ১৯৪৭-৪৮ মৌসুমে কেপ টাউনে ইস্টার্ন প্রভিন্সের বিপক্ষে ব্যক্তিগত সেরা ৫১ রান তুলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জ্যাক প্লিমসল। ৫ জুলাই, ১৯৪৭ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৪৭ সালে ইংল্যান্ড গমন করেন। ওল্ড ট্রাফোর্ডে অনুষ্ঠিত একমাত্র টেস্টে অংশ নিয়েছিলেন। প্রথম ইনিংসে তিনি ৩/১৪৩ পান। এ সফরে ১৮ খেলায় অংশ নিয়ে ২৩.৩২ গড়ে ৬৮ উইকেট লাভ করেন। কম্বাইন্ড সার্ভিসেস, নর্দাম্পটনশায়ার ও সমারসেটের বিপক্ষে একাধারে তিন খেলায় অংশ নিয়ে ১১.৮৫ গড়ে ২৮ উইকেট দখল করেছিলেন। তন্মধ্যে, নর্দাম্পটনশায়ারের বিপক্ষে প্রথম ইনিংসে একাধারে বোলিং করেন। ২৭.৩-৮-৪০-৬ বোলিং পরিসংখ্যান গড়েছিলেন তিনি।
ক্রিকেট খেলা থেকে অবসর গ্রহণের পর প্রশাসকের ভূমিকায় অবতীর্ণ হয়েছিলেন জ্যাক প্লিমসল। বুন ওয়ালেসের অধীনে ওয়েস্টার্ন প্রভিন্স ক্রিকেট ইউনিয়নের সহঃসভাপতি ছিলেন। এছাড়াও, মোব্রে গল্ফ ক্লাবের অধিনায়কের দায়িত্ব পালন করেন।
১৯৬৫ সালে দক্ষিণ আফ্রিকা দলের ব্যবস্থাপক হিসেবে ইংল্যান্ড গমন করেন। এ সফরে দলীয় অধিনায়ক পিটার ভ্যান ডার মারউই তার প্রসঙ্গে মন্তব্য করেন যে, আমাদের এ সফর বেশ স্বার্থক হয়েছে। তার ভূমিকা গ্রহণের ফলে সফরে কোন অনাকাঙ্খিত ঘটনার উদয় হয়নি। তিনি অসাধারণ ব্যবস্থাপক ছিলেন। ১৯৭০ সালের ইংল্যান্ড সফরের জন্যেও তাকে ব্যবস্থাপকের দায়িত্ব প্রদান করা হয়। তবে, ঐ সফরটি বাতিল হয়ে যায়। পেশায় তিনি আবাসন প্রকল্পের ব্যবস্থাপক ছিলেন।
ব্যক্তিগত জীবনে বিবাহিত ছিলেন। মৃত্যুকালে স্ত্রী ও চার সন্তান রেখে যান। তন্মধ্যে জ্যেষ্ঠ পুত্র জন স্টেলেনবার্গ বিশ্ববিদ্যালয়ে অধ্যয়নকালে দক্ষিণ আফ্রিকার বিশ্ববিদ্যালয় দলের প্রতিনিধিত্ব করে। ১১ নভেম্বর, ১৯৯৯ তারিখে ৮২ বছর বয়সে কেপ টাউন এলাকায় জ্যাক প্লিমসলের দেহাবসান ঘটে।
অনুকৃতি গুসাঁই

অনুকৃতি গুসাঁই (হিন্দি: अनुकृति গুसांई, জন্ম: ২৫শে মার্চ ১৯৯৪) হলেন একজন ভারতীয় মডেল, টেলিভিশন উপস্থাপক এবং প্ল্যানেট বলিউড নিউজের উপস্থাপক। গুসাঁই মিস এশিয়া প্যাসিফিক ওয়ার্ল্ড ইন্ডিয়া ২০১৪-এর মুকুট জয় করেছেন এবং মিস এশিয়া প্যাসিফিক ওয়ার্ল্ড ২০১৪-এ ভারতের প্রতিনিধিত্ব করেছেন; যেখানে তিনি চতুর্থ রানার আপ হয়েছিলেন। তিনি ফেমিনা মিস ইন্ডিয়া দিল্লি ২০১৩-এর মুকুট এবং ব্রাইড অফ দ্য ওয়ার্ল্ড ইন্ডিয়া ২০১৩-এর বিজয়ী। ২০১৭ সালে তিনি সুন্দরী প্রতিযোগিতায় ফিরে এসে তিনি ফেমিনা মিস ইন্ডিয়া উত্তরাখণ্ড ২০১৭ জয় করেন এবং নতুন বিন্যাসের অধীনে শীর্ষস্থানীয় চূড়ান্ত প্রতিযোগীদের মধ্যে তিনি তাঁর স্বদেশ রাজ্য উত্তরাখণ্ডকে প্রতিনিধিত্ব করেছিলেন। ফেমিনা মিস ইন্ডিয়া ২০১৭ প্রতিযোগিতায় তিনি মিস গ্র্যান্ড ইন্ডিয়া ২০১৭ হিসাবে নিয়োগ পেয়েছিলেন এবং মিস গ্র্যান্ড ইন্টারন্যাশনাল ২০১৭-এ ভারতের প্রতিনিধিত্ব করেছিলেন, যে আসরটি ভিয়েতনামে অনুষ্ঠিত হয়েছিল; সেখানে তিনি শীর্ষ ২০ প্রতিযোগীর মধ্যে অন্যতম ছিলেন।
অনুকৃতি উত্তর ভারতের উত্তরাঞ্চল রাজ্য উত্তরাখণ্ডের পাউড়ি গড়ওয়াল জেলার ল্যান্সডাউনে ১৯৯৪ সালের ২৫শে মার্চ তারিখে জন্মগ্রহণ করেছেন। তিনি কান্দোলি গ্রামে তাঁর শৈশব অতিবাহিত করেছেন। তিনি উত্তম সিং গুসাঁই ও নর্মদা দেবীর তিন সন্তানের মধ্যে প্রথম। অনুকৃতি ল্যান্সডাউন আর্মি পাবলিক স্কুল থেকে তাঁর স্কুল জীবনের পড়াশোনা শেষ করেছেন। গুসাঁই তাঁর স্কুল জীবনে "সেরা সংলাপ বলা বিভাগে" পুরস্কার জয় করেছেন। তিনি দেরাদুনের ডিআইটি বিশ্ববিদ্যালয় থেকে কম্পিউটার বিজ্ঞান প্রকৌশল বিভাগে স্নাতক ডিগ্রি অর্জন করেছেন।
গুসাঁই বেনেট কোলম্যান অ্যান্ড কোং লিমিটেডে (বিসিসিএল) কাজ করার মধ্য দিয়ে তার কর্মজীবন শুরু করেছিলেন।
২০১৩ সালে, গুসাঁই ফেমিনা মিস ইন্ডিয়া দিল্লি ২০১৩-এ একজন প্রতিযোগী হিসেবে অংশগ্রহণ করেছিলেন। অতঃপর তিনি ফেমিনা মিস ইন্ডিয়া দিল্লি ২০১৩ জয়লাভ করেন; এবং একই সাথে সেখানে তিনি "ফেমিনা মিস টাইমলেস বিউটি" এবং "ফেমিনা মিস গ্লোয়িং স্কিন"-সহ দুটি উপাধি জিতেছিলেন।
২০১৩ সালের ২৪শে মার্চ তারিখে মুম্বইয়ে অনুষ্ঠিত ফেমিনা মিস ইন্ডিয়া ২০১৩-এর শীর্ষ ৫ চূড়ান্ত প্রতিযোগীর মধ্যে একজন ছিলেন গুসাঁই। মিস ইন্ডিয়া ২০১৩-এর উপ-প্রতিযোগিতায় তিনি "মিস বিউটিফুল স্মাইল" এবং "মিস ফটোজেনিক"-এর উপাধি জয়লাভ করেছেন। গুসাঁই পন্ডসের ফেমিনা মিস ইন্ডিয়া দিল্লি ২০১৩ বিজয়ী; তিনি চূড়ান্ত পর্বে বিদ্যমান ১৪ জন প্রতিযোগীকে হারিয়েছিলেন। এই প্রতিযোগিতা জয়লাভের পাশাপাশি তিনি "পিসিজে ফেমিনা মিস টাইমলেস বিউটি" এবং "পন্ডস ফেমিনা মিস গ্লোইং স্কিন"-এর খেতাব জয়লাভ করেছেন।
২০১৪ সালে, তিনি মিস ইন্ডিয়া এশিয়া প্যাসিফিক ওয়ার্ল্ড ২০১৪-এর মুকুট জয়লাভ করেছিলেন এবং দক্ষিণ কোরিয়ার সিউলের গ্র্যান্ড হিল্টন হোটেলে অনুষ্ঠিত মিস এশিয়া প্যাসিফিক ওয়ার্ল্ড ২০১৪-তে ভারতের প্রতিনিধিত্ব করেছিলেন; যেখানে তিনি চতুর্থ রানার আপ হয়েছিলেন। উক্ত প্রতিযোগিতার মূল অনুষ্ঠান গুসাঁইয়ের পরিহিত সোনালী গাউন, ককটেল শাড়ি এবং বডিস্যুট- সবগুলিই পরিকল্পনা ও নির্মাণ করেছিলেন পরিকল্পক রাকেশ আগারওয়াল।
দুর্গা জসরাজ

দুর্গা জসরাজ (জন্ম: ১২ই সেপ্টেম্বর ১৯৬৬) হলেন একজন ভারতীয় মূল উপাদান নির্মাতা। তিনি একাধিক মিডিয়ার বিন্যাসে, যেমন: লাইভ, টেলিভিশন, অনলাইন, মোবাইল ভিএএস, রেডিও, সিডি/ডিভিডি ইত্যাদি বিষয়ে দেশীয় উপাদান তৈরিতে মনোনিবেশ করেন। তিনি ১৯৯৯ সালে একটি বিনোদনমূলক প্রোগ্রামিং সংস্থা "আর্ট অ্যান্ড আর্টিস্টস (ইন্ডিয়া) প্রাইভেট লিমিটেড" প্রতিষ্ঠা করেছেন। পরবর্তীকালে তিনি ২০০৬ সালে ভারতীয় সংগীত একাডেমির (আইএমএ) সহ-প্রতিষ্ঠাতা ছিলেন।
জসরাজ ১৯৬৬ সালের ১২ই সেপ্টেম্বর তারিখে ভারতের মহারাষ্ট্রের মুম্বইয়ে শাস্ত্রীয় কণ্ঠশিল্পী পণ্ডিত জসরাজ এবং মধুরা পণ্ডিতের ঘরে জন্মগ্রহণ করেছিলেন। তাঁর এক বড় ভাই রয়েছে, যাঁর নাম শারঙ্গ দেব, তিনি একজন সংগীত পরিচালক। তাঁর নানা ছিলেন বলিউডের পরিচালক ভি. শান্তারাম।
জসরাজ মাত্র সাত বছর বয়সে একজন ধ্রুপদী কণ্ঠশিল্পী হিসেবে তাঁর পেশা জীবন শুরু করেছিলেন। ১৯৯৩ সালে, কেতন আনন্দের "আজা মেরি জান" এ অভিনয় করার মাধ্যমে তিনি অভিনয় জগতে পদার্পণ করেন। অতঃপর তিনি "চন্দ্রকান্ত" (১৯৯৪) এবং "মহাভারতের" (১৯৮৮) মতো টেলিভিশন ধারাবাহিকে অভিনয় করেছেন। তিনি একজন হিন্দুস্তানী ধ্রুপদী গায়িকা হিসেবে তাঁর বাবার সাথে বেশ কয়েক বছর ধরে সংগীত পরিবেশন করেছিলেন।
১৯৯০-এর দশকে তিনি জি টিভিতে প্রচারিত জনপ্রিয় টেলিভিশন অনুষ্ঠান, "অন্তাক্ষরীতে" অনু কাপুরের সাথে উপস্থাপনা করেছেন। অনুষ্ঠানটিতে বেশ কয়েকদিন কাজ করার পর, তিনি আর্ট অ্যান্ড আর্টিস্টস (ইন্ডিয়া) প্রাইভেট লিমিটেড নামক সংস্থাটি শুরু করার জন্য ছেড়ে দেন।
১৯৯০-এর দশকে তিনি জি টিভিতে প্রচারিত জনপ্রিয় টেলিভিশন অনুষ্ঠান, "অন্তাক্ষরীতে" অনু কাপুরের সাথে উপস্থাপনা করেছেন। এতে বেশ কয়েকদিন কাজ করার পর, তিনি আর্ট অ্যান্ড আর্টিস্টস (আই) প্রাইভেট লিমিটেড নামক কোম্পানি শুরু করার জন্য অনুষ্ঠানটি ছেড়ে দেন।
২০০৬ সালে, তিনি ভারতীয় সংগীত একাডেমি (আইএমএ) সহ-প্রতিষ্ঠা করেছিলেন, এখানে তাঁর পিতা প্রধান পৃষ্ঠপোষক হিসাবে ছিলেন। এই সংস্থা ভারতীয় সংগীতের বিভিন্ন রূপকে প্রচার করে। ২০০৬ সালের ১৮ই ফেব্রুয়ারি তারিখে, মুম্বইয়ের 'ন্যাশনাল সেন্টার ফর দ্য পারফর্মিং আর্টস'-এ তৎকালীন রাষ্ট্রপতি এ পি জে আবদুল কালামের দ্বারা এই একাডেমির আনুষ্ঠানিক উদ্বোধন করা হয়েছিল।
আইএমএ পুরানো এবং অসুস্থ সংগীতশিল্পীদের জরুরি চিকিৎসায় সহায়তা করে। এই একাডেমী হতে প্রতি বছর আইএমএ পুরস্কার প্রদান করা হয়। ২০০৭ সালে, উক্ত বার্ষিক অনুষ্ঠানের পুরস্কার প্রদান করেন তৎকালীন রাষ্ট্রপতি এ পি জে আবদুল কালাম। পুরস্কার প্রাপকদের মধ্যে কর্ণাটকী সংগীতশিল্পী বালামুরলীকৃষ্ণ, নেপথ্য সংগীত শিল্পী আশা ভোঁসলে, সংগীত রচয়িতা ইলাইয়ারাজা, হিন্দুস্তানী ধ্রুপদী গায়ক গিরিজা দেবী এবং সরোদ বাদক আলী আকবর খান অন্যতম ছিলেন।
আইএমএ "আইডিয়া জলসা লাইভ কনসার্ট" নামে ভারত জুড়ে ৫০টিরও বেশি শহরে অনুষ্ঠানের আয়োজন করেছে; যার মধ্যে ২০১৩ সালের জানুয়ারি মাসে অনুষ্ঠিত কনসার্টটি প্রায় ৭ কোটি (৭০ মিলিয়ন) দর্শক দেখেছেন। দুর্গা "তিরঙ্গা" নামে একটি কাজ পরিচালনা করেছিলেন, যা সারা বিশ্ব জুড়ে ভ্রমণ করেছিল। তিনি ভারতীয় সেন্সর বোর্ডের বোর্ড সদস্য হিসাবে এক মেয়াদে দায়িত্ব পালন করেছিলেন।
দুর্গা জসরাজ মাত্র ১৮ বছর বয়সে বিবাহ বন্ধনে আবদ্ধ হয়েছিলেন এবং ২১ বছর বয়সে তাঁর বিবাহ বিচ্ছেদ ঘটে। উক্ত সংসারে তাঁর একটি মেয়ে রয়েছে।
চৌমুহনী রেলওয়ে স্টেশন

চৌমুহনী রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার বেগমগঞ্জ উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে চৌমুহনী রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
চৌমুহনী রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
মা তারা চণ্ডী মন্দির

মা তারা চণ্ডী মন্দির হল একটি হিন্দু মন্দির যা ভারতের বিহার রাজ্যের সাসারামে অবস্থিত। এই মন্দিরটি হিন্দু দেবী, মা শক্তি বা মা দুর্গাকে নিবেদিত এবং এখানে দেবী দুর্গার সাথে মহাদেবও পূজিত হন।
মা তারাচণ্ডী শক্তিপীঠ, যাকে মা তারাচণ্ডীও বলা হয়, হল সাসারামের প্রাচীনতম এবং অন্যতম পবিত্র মন্দির। এটি ভারতের ৫২ সিদ্ধশক্তিপীঠের একটি হিসাবে বিবেচিত। পুরাণে কথিত কাহিনী অনুসারে, ভগবান বিষ্ণু যখন তাঁর সুদর্শন চক্র দিয়ে সতী দেবীর দেহটিকে খণ্ড-বিখণ্ড করেন তখন সেই শবদেহ থেকে "ডান চোখ" (নেত্র) এখানে পড়ে। মা তারাচন্ডী মন্দির নামে পরিচিত প্রাচীন মন্দিরটিকে দেবী দুর্গা মা তারাচণ্ডীর আবাসস্থল বলে বিশ্বাস করা হয়।
সাসারাম এলাকায় আরও অসংখ্য পর্যটক আকর্ষণকেন্দ্র এই কাইমুর পাহাড়ী অঞ্চলে রয়েছে; যেমনঃ গুপ্ত মহাদেব মন্দির, পার্বতী মন্দির, প্রাচীন গুহাসমূহ। এই শহরের দুটি জলপ্রপাত - মঞ্জহারকুন্ড এবং ধোঁয়াকুন্ড যাদের বিপুল পরিমাণে বিদ্যুৎ উৎপাদন করার সক্ষমতা রয়েছে।
শক্তিপীঠ (সংস্কৃত: शक्ति पीठ, শক্তির আসন) হলো হিন্দু ধর্মের প্রধান নারী এবং শাক্ত সম্প্রদায়ের প্রধান দেবী শক্তি বা সতীর পবিত্র দেহাবশেষের পূজার স্থান। কন্যা সতী দেবী তাঁর ইচ্ছার বিরুদ্ধে 'যোগী' মহাদেবকে বিবাহ করায় ক্ষুব্ধ, দক্ষ রাজা এক যজ্ঞের আয়োজন করেন যেখানে মহাদেব ও সতী দেবী ছাড়া প্রায় সকল দেব-দেবীকে নিমন্ত্রণ করা হয়। সেখানে মহাদেবের অনিচ্ছা সত্ত্বেও সতী দেবী মহাদেবের অনুচরদের সাথে নিয়ে উপস্থিত হলে আমন্ত্রিত অতিথি না-হওয়ায় তাঁকে যথাযোগ্য সম্মান দেওয়া হয়নি ও তাঁর স্বামী মহাদেবকে অপমান করা হলে সতী দেবী তাঁর স্বামীর প্রতি পিতার এ অপমান সহ্য করতে না পেরে যোগবলে আত্মাহূতি দেন। শোকাহত মহাদেব রাগান্বিত হয়ে দক্ষের যজ্ঞ ভণ্ডুল করেন এবং সতী দেবীর শব কাঁধে নিয়ে বিশ্ব ধ্বংসের উদ্দেশ্যে প্রলয় নৃত্য শুরু করলে অন্যান্য দেবতার অনুরোধে বিষ্ণু তাঁর সুদর্শন চক্র দ্বারা সতী দেবীর শব ছেদন করলে সেই দেহখণ্ডসমূহ বিভিন্ন জায়গায় পড়ে এবং পবিত্র পীঠস্থান (শক্তিপীঠ) হিসেবে পরিচিতি পায়। এগুলি পুরো ভারতীয় উপমহাদেশে বিভিন্ন স্থানে রয়েছে; যারমধ্যে দক্ষিণ নেত্রটি এখানে পতিত হয় বলে হিন্দু ধর্মাবলম্বীরা বিশ্বাস করেন।
এই মন্দিরটির অবস্থান ভারতের বিহার রাজ্যের রোহতাস জেলার সাসারাম এলাকায়। সাসারাম থেকে দক্ষিণে প্রায় ৫ কিলোমিটার (দু'মাইল) দূরে তারাচণ্ডী দেবীর এই মন্দিরটি এবং চণ্ডী দেবীর মন্দিরের সন্নিকটের পাথরে প্রতাপধ্বালের একটি শিলালিপি রয়েছে। বিভিন্ন স্থান থেকে বিপুল সংখ্যক হিন্দু এখানে দেবীর উপাসনা করতে জড়ো হয়ে থাকে। এই শহরটির প্রায় ৩৬ কিলোমিটার দক্ষিণ-পশ্চিমে অবস্থিত ধোঁয়াকুন্ড নিকটবর্তী পর্যটক আকর্ষণকেন্দ্র।
মাইজদী রেলওয়ে স্টেশন

মাইজদী রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার নোয়াখালী সদর উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে মাইজদী রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
মাইজদী রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
সংযুক্তা বর্মা

সংযুক্তা বর্মা (জন্ম: ২৬ নভেম্বর, ১৯৭৯) একজন ভারতীয় চলচ্চিত্র অভিনেত্রী যিনি ১৯৯৯ থেকে ২০০২ পর্যন্ত মহিলা প্রধান চরিত্রে মালায়ালাম ছবিতে অভিনয় করেন। ১৯৯৯ সালে ফামেলি ড্রামা ছবি Veendum Chila Veettukaryangal তে তিনি নায়িকা হিসেবে আত্মপ্রকাশ করেন এবং তিনি মোট ১৮ টি ছবিতে অভিনয় করেছেন। নারী প্রধান চরিত্রে বর্মা সেরা অভিনেত্রীর হিসেবে দুটি কেরালার স্টেট ফিল্ম অ্যাওয়ার্ড এবং সেরা অভিনেত্রীর জন্য দুটি ফিল্মফেয়ার অ্যাওয়ার্ড পেয়েছেন। অভিনেতা বিজু মেননের সাথে ২০০২ সালে তিনি বিবাহ বন্ধনে আবদ্ধ হন।
২৬ নভেম্বর, ১৯৭৯ সালে তিনি জন্মগ্রহণ করেন। তার বাবার নাম রাভি বর্মা ও মায়ের নাম উমা বর্মা। তিনি যখন ত্রিসুরের শ্রী কেরালা বর্মা কলেজে অধ্যয়নরত ছিলেন, তখন তিনি Veendum Chila Veettukaaryangal নারী প্রধান চরিত্রে অভিনয় করার প্রস্তাব পান।
সংযুক্তা বর্মার তিন বছরের চলচ্চিত্র ক্যারিয়ারে শক্তিশালী নারী চরিত্রে অভিনয় করেছেন। ১৯৯৯ সালে তার আত্মপ্রকাশ ঘটে Veendum Chila Veetukaryangal ছবিতে, তারপরে একই বছরে লাল জোসির Vazhunnor" and "Chandranudikkunna Dikkil ছবিতে অভিনয় করেন। ২০০০ সালে তিনি Nadanpennum Naattupramaaniyum (রাজসেনান পরিচালিত), ফাজিলের প্রযোজনায় Life is Beautiful, Angane Oru Avadhikaalaththu (মোহন পরিচালিত), Mazhe, (মাধবিকুট্টির একটি ছোটগল্প অবলম্বনে লেনিন রাজেন্দ্রা পরিচালিত), Madhuranombarakaattu এবং Swayamvarapanthal তে অভিনয় করেন। ২০০০ সালের শেষ দিকে তিনি রাফি-মেকার্টিনের Thenkasi Pattanam ও Meghasandesham এ অভিনয় করেন।
তিনি ২০০১ সালের ২১ নভেম্বর বিজু মেননকে বিয়ে করেন। এই দম্পতির ধাকস ধার্মিক নামে একটি ছেলে আছে।
কালকুরিচি লোকসভা কেন্দ্র

কালকুরিচি লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হলেও প্রশাসনিক বিভিন্ন কারণে ১৯৬৭, ১৯৭৮ ও ২০০৯ সালে বেশ কিছু পরিবর্তন করা হয়৷ এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর ভিল্লুপুরম জেলার দক্ষিণ পশ্চিমাংশ ও সালেম জেলার পূর্ব দিকের অংশ নিয়ে গঠিত৷
কালকুরিচি লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৩টি বিধানসভা কেন্দ্র (কালকুরিচি, গঙ্গবল্লী, আত্তুর) তফসিলী জাতিদের জন্য ও ১টি বিধানসভা কেন্দ্র (এরকৌড়) তফসিলী উপজাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭৮ নং বিধানসভা কেন্দ্র৷ এটি ভিল্লুপুরম জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্র৷ এটি ভিল্লুপুরম জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্র৷ এটি ভিল্লুপুরম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্র। এটি সালেম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি সালেম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এটি সালেম জেলায় অবস্থিত৷
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছে দ্রাবিড় মুনেত্র কড়গম। আসনটির বর্তমান সংসদ সদস্য হলেন দ্রাবিড় মুন্নেত্র কড়গম-এর শ্রী গৌতম শিগমণি।
দিওয়ানা মুঝসা নেহি

দিওয়ানা মুঝসা নেহি (; ) হচ্ছে ১৯৯০ সালের একটি হিন্দি চলচ্চিত্র যেটিতে আমির খান এবং মাধুরী দীক্ষিত ছিলেন।
অজয় শর্মা (আমির খান) একজন ফটোগ্রাফার, অনিতা (মাধুরী দীক্ষিত) একজন মডেল এবং তাঁরা দুজনই একই এজেন্সির হয়ে কাজ করেন। অজয় অনিতার প্রেমে পড়েছেন, এবং মনে করেন যে অনিতাও তার প্রেমে পড়েছেন। তবে অনিতা অজয়কে কেবল বন্ধু ভাবেন। অনিতার বিক্রমের (জৈনেন্দ্র) সাথে বিবাহ বন্ধনে আবদ্ধ হবেন -স্থির হয় এবং বিয়ের প্রস্তুতি চলতে থাকে। কিন্তু অনিতার বিয়ে ঠিক হয়ে যাওয়ার পরেও, অজয় এখনও বিশ্বাস করেন যে অনিতা তাকে ভালবাসে এবং অজয় অনিতার সাথে তার বিয়ের প্রস্তুতিও শুরু করে। এরকম বাড়াবাড়ি বন্ধ করার জন্যে অনিতা চেষ্টা করেন। কিন্তু ঘটনাচক্রে অনিতা বুঝতে পারেন যে যাকে তিনি বিবাহ করছেন সেই বিক্রম তাকে ভালবাসেন না বরং অজয় তাকে প্রকৃত অর্থে ভালোবাসেন। পরিস্থিতি এমনভাবে পরিণত হয় যে শেহ অব্ধি অনিতা তার প্রতি অজয়ের প্রেম উপলব্ধি করেন এবং ছবিটি মিলনান্তক ভাবে শেষ হয়।
দিওয়ানা মুজ সা নাহিনের সংগীতটি সুর করেছেন আনন্দ - মিলিন্দ গুরুরচরণের গানের সাথে।
1 "মৈ সেহরা বাঁধ কে" উদিত নারায়ণ
2 "দিওয়ানা মুজ সা নাহিন" উদিত নারায়ণ
3 "সরে লাডকন কি" কবিতা কৃষ্ণমূর্তি
4 "হাম তুমি সে মহাবত" অমিত কুমার, সাধনা সরগম
5 "মেহেন্দি মেহেন্দি" অপর্ণা মায়েকার
6 "খাদি রাহো বৌঠ জাও" উদিত নারায়ণ, সাধনা সরগম
কারাবাখ ফুটবল ক্লাব

কারাবাখ ফুতবল ক্লুবো, সাধারণত কারাবাখ () নামে পরিচিত আজারবাইজান প্রিমিয়ার লীগে খেলা একটি আজারবাইজানীয় ফুটবল ক্লাব। এই ক্লাবটির উদ্ভব আগদম থেকে হয়েছে, যেটি একটি বিধ্বস্ত ভূত শহর, যা "ককেশাসের হিরোশিমা" নামে লেবেলযুক্ত. তবে ১৯৯৩ সাল থেকে নাগর্নো-কারাবাখ যুদ্ধের কারণে তার শহরে খেলা হয়নি। এই ক্লাবটির সদর দপ্তর এখন রাজধানী বাকুতে অবস্থিত।
১৯৮৭ সালে গঠিত কারাবাখ এফকে ১৯৯২ সাল হতে আয়োজিত আজারবাইজান প্রিমিয়ার লীগের প্রতিষ্ঠাতা সদস্য। এক মৌসুম পরে তারা তাদের প্রথম লীগ চ্যাম্পিয়নশিপ জয়লাভ করেছিল এবং প্রিমিয়ার লীগ শিরোপা অর্জনকারী প্রথম নন-বাকু-ভিত্তিক ক্লাব হয়ে ওঠে। কারাবখ আজারবাইজানের দুটি দলের মধ্যে একটি (অন্যটি নেফৎচি পিএফকে), যারা এখন পর্যন্ত সমস্ত প্রিমিয়ার লিগ চ্যাম্পিয়নশিপে অংশ নিয়েছে।
কারাবাখ তার সকল হোম ম্যাচগুলো বাকুর আজারসুন এরিনায় এবং তোফিক বাহরামভ স্টেডিয়ামে খেলে, যেটি আজারবাইজান জাতীয় ফুটবল দলও ব্যবহার করে থাকে।
২০১৪ সালে, এই ক্লাবটি প্রিমিয়ার লীগ জয়লাভ করেছে, যেটি ২১ বছরের মধ্যে তাদের প্রথম লিগ শিরোপা ছিল। কারাবাখ ৬ বার প্রিমিয়ার লীগ এবং ৬ বার আজারবাইজান কাপ জয়লাভ করেছে। নেফৎচি পিএফকের পর দ্বিতীয় আজারবাইজানীয় ক্লাব হিসেবে ইউরোপীয়ান প্রতিযোগিতার গ্রুপ পর্বে এগিয়ে যায়, ২০১৪–১৫ মৌসুমে তারা প্রথমবার এটি করে, অতঃপর টানা ৩ বার তারা গ্রুপ পর্বে উঠে। কারাবাখই হচ্ছে প্রথম আজারবাইজানীয় দল, যেটি উয়েফা চ্যাম্পিয়নস লীগের গ্রুপ পর্বে উঠেছে, তারা ২০১৭–১৮ গ্রুপ পর্বে প্রতিদ্বন্দ্বিতা করেছে।
কারাবাখ ছয়টি আজারবাইজান প্রিমিয়ার লীগ শিরোপা, ছয়টি আজারবাইজান কাপ শিরোপা এবং একটি আজারবাইজান সুপারকাপ শিরোপা জয়লাভ করেছে। এই ক্লাবটি প্রথম অ-বাকু ভিত্তিক ক্লাব, যেটি আজারবাইজান প্রিমিয়ার লীগের শিরোপা জয়লাভ করেছে। কারাবখ আজারবাইজানের দুটি দলের মধ্যে একটি (অন্যটি নেফৎচি পিএফকে), যারা এখন পর্যন্ত সমস্ত প্রিমিয়ার লিগ চ্যাম্পিয়নশিপে অংশ নিয়েছে। 
কারাবাখ এফকে ফুটবল সিমুলেশন গেম প্রো এভোলুশন সকার ২০১৫ এবং ২০১৬-এ প্রদর্শিত হয়েছে।
আলোডই

গ্রিক পুরাণের, Aloadae ( ) অথবা Aloads (প্রাচীন গ্রিক: Ἀλωάδαι "Aloadai)" Otus বা Otos (Ὦτος মানে হলো "চির-অতৃপ্ত") এবং Ephialtes (Ἐφιάλτης "দুঃস্বপ্ন"), পোসেইডনের বাবা অ্যালিউসের স্ত্রী, সার্ফে নিজেকে গর্ভবতী মনে করেন। অ্যালোয়াসের কাছ থেকে তারা তাদের পৃষ্ঠপোষকতা, অলোডইতে পেয়েছিল। তারা শক্তিশালী এবং আক্রমণাত্মক দৈত্য যারা মাসে নয় আঙ্গুল পরিমাণ বৃদ্ধি পায়। নয় বছর বয়সে পুরোপুরি বড় হয়। ওরিওন এটি রচনা করেছেন। 
অলিম্পাস এফিয়ালসের ওটাস এবং হেরার আর্টেমিস তাদের দেবতাদের মুখোমুখি হয়। পাহাড়ের স্তূপের পরিকল্পনা বা নির্মাণকে (হোমার, ভার্জিল এবং ওভিডসহ) বিভিন্নভাবে বর্ণনা করা হয়েছে এবং অনুবাদকরা মাঝে মাঝে পরিবর্তিত করেছেন। মাউন্ট অলিম্পাস সাধারণত নিচের পর্বতে অবস্থিত, মাউন্টস ওসা এবং পেলিওন উপরে দ্বিতীয় এবং তৃতীয় হিসেবে অবস্থিত। হোমার বলেছেন যে তারা কোনও দাড়ি রাখার আগেই অ্যাপোলোকে হত্যা করেছিল, সাপ দ্বারা আন্ডারওয়ার্ল্ডের কলামগুলিতে আবদ্ধ হওয়ার সাথে সঙ্গতিপূর্ণ এবং তাদের উপর পেঁচার আকারে স্টাইক্সের চিহ্ন ছিল। 
অলিম্পিয়ানদের বিরুদ্ধে তাদের সংগ্রামের বর্ণনায় সংক্ষেপে উল্লিখিত: এটি ইতোমধ্যে মহাকাব্য এর শ্রোতাদের কাছে পরিচিত হয়েছে যে তারা হরণ পরিচালিত এরিস এবং একটি ব্রোঞ্জ বয়াম তাকে ধরে রাখে একটি সংগ্রহস্থল-এ তেরো মাসের জন্য। চান্দ্র বছর এবং যে এরিস শেষ যুদ্ধের জন্য প্রস্তুত ছিলেন, সুন্দর তরুণ দৈত্যদের বিমাতা যতক্ষণ না বলেছিলেন। হার্মিসেরা যা করেছে," ডাওন সম্পর্কিত "(ইলিয়াড" ৫.৩৮৫ –৩৯১) এরিবিয়ায় সতর্ক হয়ে হার্মিস আরেসকে উদ্ধার করেছিলেন। আর্টেমিস ওটাসের কাছে নিজে প্রস্তাব দিলে তিনি তখনই মুক্তি পান। এটি এফিয়ালিটকে ঈর্ষান্বিত করেছিল এবং লড়াই করেছিলেন। আর্টেমিস নিজেকে একটি ডোতে পরিণত করলেন এবং তাদের মধ্যে ঝাঁপিয়ে পড়লেন। অলোডে তাদের থেকে দূরে সরে যেতে চায়নি, তাই তাদের দিজে বর্শা ছুঁড়ে মেরেছিল এবং একে অপরকে হত্যা করেছিল। অন্য সংস্করণে, অ্যাপোলো আওলডিকে পাহাড় আকাশে স্কেল করার প্রয়াসে হত্যা করেছিল ও ওটাস আর্টেমিসকে ধর্ষণ করেছিল। অ্যাপোলো তাদের মাঝে হরিণ প্রেরণ করেছিল তাদের মৃত্যুকে উস্কে দেয়ার জন্য। 
অলোডাই সভ্যতার সূত্রপাত করেছিলেন, নগর প্রতিষ্ঠা করেছিলান এবং শিক্ষা দিয়েছিলেন। তারা বিশেষভাবে শ্রদ্ধাজ্ঞাপন করে।
তমারা হাসান আবেদ

তমারা হাসান আবেদ একজন সমাজকর্মী ও উদ্যোক্তা। তিনি ফজলে হাসান আবেদের জ্যেষ্ঠ কন্যা, ব্র্যাকের প্রতিষ্ঠাতা চেয়ারপারসন।
বিভা

বিভা বা এইচডি ৮৬০৮১ হল পৃথিবী থেকে ৩৪০ আলোকবর্ষ দূরে অবস্থিত একটি হলদে-সাদা বর্ণের সেক্সটান্স ("Sextans") তারামন্ডলের একটি বামন নক্ষত্র, যাকে ভৌগোলিক নিরক্ষরেখা থেকে দেখা যায়। এটি সূর্য থেকে ১.২২ জ্যোতির্বিদ্যা-একক বড়ো এবং ১.২৩ জ্যোতির্বিদ্যা-একক ভারী। এর তাপমাত্রা ৬০২৮ কেলভিন এবং ঔজ্জ্বল্য ১.৭৫ সৌর একক। ২০১৯ খ্রিস্টাব্দে প্যারিসের ইন্টারন্যাশনাল অ্যাস্ট্রোনমিক্যাল ইউনিয়ন ভারতীয় বাঙালি পদার্থবিদ বিভা চৌধুরীর নামানুসারে "HD 86081" নক্ষত্রটির "বিভা" নামকরণ করেছে। বিভার বহির্গ্রহটির নাম "HD 86081 b"। প্যারিসের আইএইউ এটির সান্তামাসা (সংস্কৃত শব্দ, অর্থ- মেঘে ঢাকা) নামকরণ করে।
এইচডি 86081 এর ১৭.৬% ট্রানজিট সম্ভাবনা থাকা সত্ত্বেও গ্রহগত চলনের কোনও প্রমাণ পাওয়া যায় না। নক্ষত্রটি ক্রোমাস্ফেরিয়ালি নিষ্ক্রিয়, Ca II H এবং K লাইন থেকে কোনও নির্গমন দেখা যায় না।
এই নক্ষত্রটিকে ২০০৫ খ্রিস্টাব্দ থেকে প্রথম পর্যবেক্ষণ করা শুরু হয় এবং ২০০৬ খ্রিস্টাব্দে প্রথম এর গ্রহ আবিষ্কৃত হয়।
</div>
ধরনাথ ভট্টাচার্য

ধরনাথ ভট্টাচার্য (১৮৮২ - ১২ ডিসেম্বর ১৯৬৮) ছিলেন একজন রাজনীতিবিদ। তিনি ভারতীয় স্বাধীনতা আন্দোলনের একজন বাঙালি সৈনিক ও সমাজকর্মী ছিলেন।
ভট্টাচার্য ১৮৮"২" সালে ব্রিটিশ ভারতের খুলনা জেলায় একটি "গুরুকুল" পরিবারে জন্মগ্রহণ করেন। তাঁর পিতার নাম উমাচরণ ভট্টাচার্য। ধরনাথ ভট্টাচার্য বরিশালে গিয়ে ইংরেজি শিক্ষার জন্য একটি বিদ্যালয়ে পড়াশোনা শুরু করেন এবং অশ্বিনী কুমার দত্তের সংস্পর্শে আসেন। এরপরে তিনি বাবার সাথে কলকাতায় চলে আসেন। কলকাতায় এসে বিপ্লবী আন্দোলনের আকৃষ্ট হন। ভট্টাচার্য বিপিন বিহারী গাঙ্গুলির দলের সদস্য হন। তিনি মুরারিপুকুর বোমা মামলায় সক্রিয় ছিলেন। ভট্টাচার্য আত্মগোপনে যেয়ে বার্মায় পালিয়ে যায়। ভারত প্রত্যাবর্তনের পরে দেওঘর ষড়যন্ত্র মামলায় জড়িত থাকার কারণে তাকে আটক করা হয়েছিল।
স্বাধীনতার পরে ভট্টাচার্য রাজনীতিতে যোগ দিয়েছিলেন এবং সামাজিক কাজে নিবেদিত ছিলেন। তিনি হুগলিতে প্রদেশ কংগ্রেস কমিটির সদস্য হিসাবে নির্বাচিত হয়েছিলেন। ১৯৫১ সালের বিধানসভা নির্বাচনে তিনি জনতা সংঘের ব্যানারে ধনখালী (বিধানসভা কেন্দ্র) থেকে অংশ নিয়েছিলেন এবং দ্বিতীয় হন। তিনি হুগলি জেলার হরিপালে থাকতেন এবং "পণ্ডিত মশাই" নামে পরিচিত ছিলেন। ভট্টাচার্য ১৯৬৬ সালে হরিপাল অঞ্চলে এবং বিবেকানন্দ মহাবিদ্যালয় নামে একটি কলেজ প্রতিষ্ঠা করেছিলেন।
শর্মিষ্ঠা মুখোপাধ্যায়

শর্মিষ্ঠা মুখোপাধ্যায় (জন্ম: ৩০ অক্টোবর ১৯৬৫) হলেন একজন ভারতীয় কত্থক নৃত্যশিল্পী, কোরিওগ্রাফার এবং ভারতীয় জাতীয় কংগ্রেসের রাজনীতিবিদ। তিনি ভারতের সাবেক রাষ্ট্রপতি প্রণব মুখোপাধ্যায়ের কন্যা।
শর্মিষ্ঠা ভারতের পশ্চিমবঙ্গে জন্মগ্রহণ করেন এবং দিল্লিতে বেড়ে ওঠেন। তার পিতা ছিলেন ভারতরত্ন প্রণব মুখোপাধ্যায়, যিনি ভারতের ১৩ তম রাষ্ট্রপতি ছিলেন।
শর্মিষ্ঠা ১২ বছর বয়সে নাচের প্রশিক্ষণ শুরু করেছিলেন। তার শিক্ষকদের মধ্যে ছিলেন পণ্ডিত দুর্গলাল, বিদুশী উমা শর্মা এবং রাজেন্দ্র গাঙ্গানি। ভারতের ইংরেজি সংবাদপত্র "দ্য হিন্দু" তার কাজকে "মার্জিত" বলেছে এবং তার সঠিক পদক্ষেপের প্রশংসা করেছে।
শর্মিষ্ঠা ২০১৪ সালের জুলাইয়ে ভারতীয় জাতীয় কংগ্রেসে যোগ দিয়েছিলেন। তার পর থেকে তিনি দল কর্তৃক আয়োজিত সমাবেশে সক্রিয়ভাবে অংশ নেন এবং তার এলাকায় দলীয় কর্মীদের সাথে তৃণমূল পর্যায়ে কাজ করেন। তিনি ২০১৫ সালের ফেব্রুয়ারিতে বৃহত্তর কৈলাশ আসন থেকে দিল্লি বিধানসভা নির্বাচনে প্রতিদ্বন্দ্বিতা করেছিলেন, কিন্তু পরাজিত হন। তিনি ২০২১ সালে সক্রিয় রাজনীতি ছেড়ে দেন।
পার্শ্ব চরিত্রে অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার

পার্শ্ব চরিত্রে অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার হল স্ক্রিন অ্যাক্টরস গিল্ড প্রদত্ত চলচ্চিত্রে পার্শ্ব অভিনেতা হিসেবে সেরা পারদর্শিতা প্রদর্শনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে।
মার্টিন ল্যান্ডাউ এই বিভাগে প্রথম পুরস্কার বিজয়ী, তিনি "এড উড" (১৯৯৪) চলচ্চিত্রে অভিনয়ের জন্য এই পুরস্কার লাভ করেন। মাহারশালা আলি এই বিভাগে সর্বাধিক দুইবার পুরস্কার অর্জন করেছেন। ক্রিস কুপার, উইলেম ডাফো ও জ্যারেড লেটো সর্বাধিক তিনবার মনোনয়ন লাভ করেছেন। সাম্প্রতিক বিজয়ী রবার্ট ডাউনি জুনিয়র "অপেনহাইমার" (২০২৩) চলচ্চিত্রে অভিনয়ের জন্য এই পুরস্কার লাভ করেন।
ক্লিনটন বি. সিলি

ক্লিনটন বি. সিলি (জন্ম: ২১ জুন ১৯৪১) আমেরিকান একাডেমিক অনুবাদক এবং বাংলা ভাষা ও সাহিত্যের একজন পণ্ডিত। তিনি রামপ্রসাদ সেন এবং মাইকেল মধুসূদন দত্ত-এর রচনা অনুবাদ করেছেন এবং বাঙালি কবি জীবনানন্দ দাশের জীবনী রচনা করেছেন। তিনি বাংলা সম্পর্কিত সফটওয়্যার প্যাকেজও লিখেছেন। তাঁর সর্বশেষ বই বরিশাল ও তার বাইরে ২০০৮ সালে ভারতে প্রকাশিত হয়েছিল।
ক্লিনটন স্যানি স্ট্যানফোর্ড বিশ্ববিদ্যালয়ে জীববিজ্ঞান বিষয় পড়াশোনা করেছেন।১৯৬৩ সালে স্নাতকোত্তর প্রাপ্তির পরে তিনি ইউএস পিস কর্পসে যোগদান করেন এবং কর্পস স্বেচ্ছাসেবক হিসাবে তৎকালীন পূর্ব পাকিস্তানে (বর্তমান বাংলাদেশ) ভ্রমণ করেছিলেন। এখন থেকে দুই বছর আগে তিনি জীববিদ্যা বিষয়ে সাহায্য করেছিলেন দক্ষিণ জেলার বরিশাল জিলা স্কুল। তিনি স্থানীয় একটি মিশনারি স্কুলে বাংলা পড়াশোনা করেন।
মার্কিন যুক্তরাষ্ট্রে ফিরে এসে তিনি শিকাগো বিশ্ববিদ্যালয়ের দক্ষিণ এশীয় ভাষা ও সভ্যতা বিভাগে প্রবেশ করেন। সেখানে তিনি বাঙালি পণ্ডিত এডওয়ার্ড সি ডিমোক জুনিয়রের অধীনে পড়াশোনা করেন এবং ১৯৬৮ সালে স্নাতকোত্তর ডিগ্রি অর্জন করেন।
এই সময়ে, সয়লি আইওয়াতে একটি লেখকের কর্মশালায় বাঙালি কবি এবং সাংবাদিক জ্যোতির্ময় দত্তের সাথে দেখা করেছিলেন। দত্ত তাঁকে কবি জীবনানন্দ দাশকে তাঁর ডক্টরাল গবেষণার বিষয় হিসাবে গ্রহণ করতে উত্সাহিত করেছিলেন। ফলস্বরূপ,সেলি ১৯৬৯ সালে বাংলায় ফিরে এসেছিলেন এবং তিনি কলকাতায় পৌঁছেছিলেন। যেখানে দাস তাঁর বিশ্ববিদ্যালয়ের ডিগ্রি নিয়ে পড়াশোনা করেন এবং যেখানে তাঁর জীবনকাল পরবর্তীকালে ১৯৮৬ সালে স্থায়ীভাবে বসবাস করেন।কলকাতার গ্রন্থাগার থেকে শুরু করে রাস্তায় যেখানে কবি জীবনানন্দ দাশ ১৯৫৪ সালে ট্রাম দুর্ঘটনায় নিহত হন সেখানে তিনি তদন্তচালিয়ে চলেছিলেন।
১৯৭১ সালে তিনি শিকাগোতে ফিরে এসে বাংলা শেখা শুরু করেন। জীবনানন্দের জীবন ও কর্মের বিষয়ে তাঁর পিএইচডি থিসিসটি ১৯৭৬ সালে শেষ করেন। ডক্টরাল প্রবন্ধের শিরোনামটি ছিল 'ডো ইন ইন হিট' বাঙালি কবি জীবনানন্দ দাশের একটি সমালোচনামূলক জীবনী (১৮৯৯–১৯৫৪)।
এরই মধ্যে, সাইলি অনুবাদটির প্রথম কাজটিও শেষ করেছিলেন - বুদ্ধদেব বোসের জনপ্রিয় এবং বিতর্কিত উপন্যাস রাত ভোরে ব্রিটি, যা ১৯৭৩ সালে বৃষ্টি থ্রু দ্য নাইট ইংরেজি শিরোনামে প্রকাশিত হয়েছিল। তিনি উনিশ শতকের কবি মাইকেল মধুসূদন দত্তের প্রতি তাঁর গবেষকের দৃষ্টি আকর্ষণ করেছিলেন। দত্তের মহাকাব্যটি কবিতা মেঘনাদ বোধ কাব্য অনুবাদ, যা ১৯৭০ এর দশকে দৃশ্যত শুরু হয়েছিল, আরও তিন দশক ধরে শেষ হবে না।
দৃশ্যত শিকাগো বিশ্ববিদ্যালয় থেকে ২০০৮ সালে অবসর গ্রহণ করেছিলেন।
অধ্যাপক সেলি বিভিন্ন বইয়ে অবদান রেখেছেন এবং অসংখ্য অধ্যায় ও কবিতা প্রকাশ করেছেন
তাঁর আসন্ন বই বরিশাল ও তার বাইরে (বাংলা সাহিত্যের প্রবন্ধ) ভারত থেকে প্রকাশিত হচ্ছে।
মধ্যবর্তী বাংলা। মাচেন: লিনকোম ইউরোপা, ২০০২
অধ্যাপক সেলি ভাষা শেখার সুবিধার্থে চারটি কম্পিউটার সফটওয়্যার লিখেছেন। এইগুলো: 
"শিখুন", ১৯৮৯ একজন বাঙালি বর্ণমালার স্বীকৃতি গৃহশিক্ষক।
অধ্যাপক দ্বারা প্রাপ্ত একাডেমিক এবং সাহিত্য পুরস্কারগুলি নিম্নরূপ:
জাতীয় প্রতিরক্ষা বিদেশী ভাষা ফেলোশিপ, শিকাগো বিশ্ববিদ্যালয়, ১৯৬৫-৬৮
ফেলো, বাংলা একাডেমি, ঢাকা
বাংলাদেশ, ২০০৮
৩৫তম বাচসাস পুরস্কার

৩৫তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের পয়ত্রিশতম আয়োজন। ২০১৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। "মৃত্তিকা মায়া" শ্রেষ্ঠ চলচ্চিত্রসহ সর্বাধিক ৯টি বিভাগে পুরস্কার অর্জন করে।
এই পুরস্কার বাছাইয়ের জন্য জুরি বোর্ডের সদস্যরা হচ্ছেন দুলাল খান, চিন্ময়ী মুতসুদ্দি, আলীমুদ্দিন, শামীম আলম, দীপেন, মাহমুদা চৌধুরী, হিরেন দে, আনোয়ারুল কবির বুলু, ইরফান হক নাহিদ, ইমরুল শহীদ, ফরিদ বাশার, মইনুল হক ভূঁইয়া, রাশিদুল আমিন হলি, রাশেদ রাইন, লিটন রহমান, তাপস বিশ্বাস, বাসির জামাল, গিয়াস আহমেদ, সৌমিক হাসান সোহাগ, সৈয়দ সাঈদ ও আহমেদ তুহিন।
কার্দজালি পৌরসভা

কার্জহালি পৌরসভা হল বুলগেরিয়ার কার্দজালি প্রদেশের একটি পৌরসভা। এর প্রশাসনিক কেন্দ্র হল কার্দজালি।
২০১১ সালের আদমশুমারি অনুসারে, কার্দজালি পৌরসভায় মোট জনসংখ্যার বেশিরভাগ জাতিগতভাবে তুর্কি (৫৫.৫%) এবং বুলগেরীয় (৪০.৫%), রোমানি জনগণ। এছাড়া অন্যান্য জাতীয়তার এবং কিছু অঘোষিত জনগোষ্ঠী বাস করে। 
কার্দজালি পৌরসভায় জন্মের হার সারা বুলগেরিয়ার হারের থেকে কিছুটা বেশি, তবে এর মৃত্যুর হার উল্লেখযোগ্যভাবে কম। পুরো কার্দজালি প্রদেশ এবং পুরো বুলগেরিয়ার তুলনায় পৌরসভার অনুকূল জনসংখ্যা সূচক রয়েছে। 
২০১১ সালের সর্বশেষ বুলগেরিয়ার আদমশুমারী অনুসারে, যারা ধর্মীয় সনাক্তকরণের বিষয়ে প্রশ্নের উত্তর দিয়েছেন তাদের পরিসংখ্যান হল:
কার্দজালি পৌরসভার বেশিরভাগ জনগোষ্ঠী নিজেকে মুসলিম হিসাবে চিহ্নিত করে। ২০১১ সালের আদমশুমারিতে, ৫২.৮% উত্তরদাতা নিজেকে ইসলামে বিশ্বাসী হিসাবে চিহ্নিত করে, যাদের বেশিরভাগ জাতিগতভাবে তুর্কি এবং কিছু পোমাক জাতিগোষ্ঠী। বুলগেরীয় সংখ্যালঘু বেশিরভাগই বুলগেরীয় অর্থোডক্স গির্জার অন্তর্গত অর্থোডক্স খ্রিস্টান (৩৭.১%)।